મુમ્બ્રામાં ૪૦ વર્ષથી લેડીઝ ટેલરિંગ અને ડ્રેસ-મટીરિયલનો વ્યવસાય કરતા ખુશાલ ગડા ૧૦ વર્ષ પહેલાં તેમના એક પરિચિતના મૃત્યુની સામગ્રી લેવા ડોમ્બિવલીમાં નીકળ્યા હતા, પણ એ દિવસે સોમવાર હોવાથી તેમને એક જગ્યાએથી બધી સામગ્રી નહોતી મળી. એ જ દિવસે તેમણે નિર્ણય કરી લીધો હતો કે મારા સમાજના લોકોને એક જ જગ્યાએથી અંતિમક્રિયાની બધી સામગ્રી મળે એવી મારે શરૂઆત કરવી છે. બસ એ નિર્ણયને અમલમાં મૂકીને ખુશાલ ગડાએ તેમના ઘરમાં જ અંતિમક્રિયાની સામગ્રીનો સ્ટૉક કરવાનું શરૂ કર્યું.